Amú a kud ongon nyé nâ: ‘‘mabɔ é mam má ai é wɔ́ wáma nyú, ai fəg mə ngábwé məyɔŋ á mə̄sí mábán, mə mǎn bɔ fadi ákūmá dábán, mə manə́ bɔ vaa á bitɔá míńtómbá byábán á ngul á yób. 14Mə ḿbə̄lə́ ákūmá dábán á dwé a nə́ dūmbá; mə ngákə mabódō dɔ́ anə́ mə́kī mə́ ngálígī á dūmbá. Mə manə́ háman sí ésə, təge ai é mod a yái ǹsɔn, nə́ a tad.’’ 15Yə ovón wakad suŋ é mod ǎ bəlan ai wá ólugú wōé ? Yə zig yakad háman ólugú é mod ǎ syé ai dzɔ̌ ? Á ńtɔ̄á anə́ éngə̄ŋ ńdzɔ̄ yábi wɔ́, anə́ ḿbə̄ŋ ńgɔ̄ wábə́de enam á yób. 16Asú tē hḿ Ńtondôbə ngul mə́sə, ǎ yi bɔ̌ naa ngǔl bod dzíé é man təg á labag, olugú wōé ā ngadíg anə́ ńsǎn. 17M̀fyɛ Ísraɛ̂l wâyi vəŋan ndóan, m̀fúfúb wóé ǹkabag éví wádígi biyoá ai miǹsíníŋ míé ámǒs ḿbɔg. 18Nginda afan dzié ai zozoe afúb dzīé byâyi mǎn dzāŋ, o ndzí naa və anə́ məmaná mə́ ńkɔ́kɔ̄n.